Cesare Pavese

**Cesare Pavese**, nado o 9 de setembro de 1908 en Santo Stefano Belbo e finado o 27 de agosto de 1950 en Turín, foi un dos máis importantes escritores italianos do século XX, que nos seus poemas e relatos describiu, entre outras temas, o mundo rural do Piemonte.

## Traxectoria 
Orfo de pai, dende 1914 foi educado por súa mai. Pavese fixo os estudos de bacharelato en Turín e estudou historia da literatura na universidade da mesma cidade. Durante os anos de universidade interesouse pola literatura dos Estados Unidos e graduouse cunha tese sobre o poeta norteamericano Walt Whitman. Alternaba o traballo de tradutor co ensino da lingua inglesa. Traduciu ó italiano *Moby Dick* de Herman Melville e obras de John Dos Passos, William Faulkner, Daniel Defoe, James Joyce e Charles Dickens.

En 1935 estivo preso e foi desterrado durante oito meses a Calabria, acusado de antifascismo polas cartas que intercambiou cunha moza súa da época, que militaba no partido comunista.

Entre 1928 e 1935 escribiu os poemas publicados en 1936 co título *Lavorare stanca* (Traballar cansa). Foron poemas innovadores, que, xunto coas súas obras de narrativa, lle atraeron a atención dun público amplo. Nesa época comezou o diario literario-existencialista *Il mestiere di vivere* (O oficio de vivir) que continuou ata a morte. Dende 1938 traballou para a editora turinesa Einaudi.

Durante a segunda guerra mundial instalouse coa familia no campo. Amigou co daquela descoñecido escritor Italo Calvino. Despois da guerra trasladouse a Serralunga di Cera e despois a Roma, Milán e Turín. En 1945 entrou no Partido Comunista Italiano, PCI. Gañou o premio Strega de Literatura en 1950 por *La bella estate* (O fermoso verán).

O desengano amoroso pola fin da relación sentimental coa actriz norteamericana Constance Dowling, á que dedicou os últimos versos de *Verrà la morte ed avrà i tuoi occhi* (Vira a morte e terá os teus ollos) e a angustia existencial levárono ó suicidio o 27 de agosto de 1950, nun cuarto do *Hotel Roma* en Turín.

Un dos temas típicos na obra de Calvino é o illamento do individuo. O protagonista típico das obras de Pavese e un home solitario (voluntariamente ou non), que ten relacións superficiais con outras persoas e que, en contra dos seus desexos, acaba por traizoar ós seus ideais e amigos, como ocorre na novela *A cadea*. O título da colección de dous relatos *Antes de que cante o galo* fai referencia á traizón de Pedro a Xesús Cristo.

## Obra 
* *Lavorare stanca*, poemas, Florencia: 1936, ed. ampliada, Turín: 1943
* *Paesi tuoi*, novela, Turín: 1941
* *La spiaggia*, novela, 1941
* ''Feria d'agosto*, Turín: 1946
* *Il compagno*, novela, Turín: 1947
* *Dialoghi con Leucò*, contos, Turín: 1947..
* *Prima che il gallo canti*, novela, Turín: 1949
* *La bella estate*, novela, Turín: 1949 [Contén as novelas: *La bella estate* (1940), *O demo nos outeiros* e *Tra donne sole*]
* *La luna e i falò*, novela, Turín: Einaudi, 1950; Milán: Mondadori, 1969, 1982.
* *Verrà la morte ed avrà i tuoi occhi*, poemas, Turín: 1951
* *La letteratura americana e altri saggi*, ensaios, Turín: 1951
* *O oficio de vivir. 1935-1950*, diario, Galaxia, 2006
* *Notte di festa*, 10 contos, Turín: 1953
* *Fuoco grande*, novela, en colaboración con Bianca Garufi, Turín: 1959
* *Contos*, Turín: 1960
* *Cartas 1924-1944*, Turín: 1966
* *Cartas 1945-1950*, Turín: 1966
* *Tutto Pavese'', Turín: 1968
## Véxase tamén 
### Bibliografía 
*